Ιστιοπλοΐα στους Ολυμπιακούς Αγώνες

Η ιστιοπλοΐα είναι ένα από τα παλιότερα ολυμπιακά αθλήματα, αφού τελείται στις Ολυμπιάδες από το 1900 στο Παρίσι. Το άθλημα υπήρχε στο πρόγραμμα και το 1896 στην Αθήνα αλλά οι καιρικές συνθήκες δεν επέτρεψαν τη διεξαγωγή του. Αγώνες ιστιοπλοΐας δεν έγιναν στους μεσοολυμπιακούς του 1906. 

 Περιγραφή 
Η τεχνολογική εξέλιξη έχει ως αποτέλεσμα ο αριθμός των αγωνισμάτων της ιστιοπλοΐας και τα είδη των σκαφών να μην παραμένουν σταθερά και να αλλάζουν συχνά. Έτσι ως το 2008 έχουν εμφανιστεί στις Ολυμπιάδες 29 διαφορετικές κατηγορίες σκαφών, στις οποίες περιλαμβάνεται και η ιστιοσανίδα (γουίντ-σέρφινγκ) από το 1984.

Η συμμετοχή των γυναικών ήταν ανοιχτή από την έναρξη τέλεσης του αθλήματος, αφού τα πληρώματα μπορούσαν να είναι μικτά. Ξεχωριστές κατηγορίες σκαφών μόνο για γυναίκες μπήκαν το 1992 στη Βαρκελώνη. Έκτοτε τα αγωνίσματα είναι τριών ειδών: ανδρικά, γυναικεία και μικτά στα οποία μπορούν να μετέχουν και άντρες και γυναίκες. 

 Αγωνίσματα 

Σημείωση: ο πίνακας δεν είναι πλήρς. • = μικτό, Α = ανδρών, Γ = γυναικών. 

 Σκάφος  96  00  04  08  12  20  24  28  32  36  48  52  56  60  64  68  72  76  80  84  88  92  96  00  04  08 0 ως 0,5 τόνου  ••                          0,5 ως 1 τόνου •                        1 ως 2 τόνων ••                        2 ως 3 τόνων ••                        3 ως 10 τόνων •                        10 ως 20 τόνων •                        Ανοιχτή κατηγορία •                        7 μέτρων  •                       10 μέτρων   • ••                     12 μέτρων  • • ••                     8 μέτρων   • • •• • • • •                 6 μέτρων  • • ••• • • • • • •               Σταρ       • • • • • • • • •  • • • • • • Α Α Ντράγκον        • •••••• 5,5 μέτρων        ••••• Φιν         AAAAAAAAAAAAAAA Φλάινγκ Ντάτσμαν            • • • • • • • • •     Τέμπεστ               • •         Σόλινγκ              •••••••• Τορνέιντο              ••••••••• 470                A A A A-Γ A-Γ A-Γ A-Γ A-Γ A-Γ Ιστιοσανίδα                  A A A-Γ A-Γ A-Γ A-Γ A-Γ Γιούροπ                    Γ Γ Γ Γ Λέιζερ                     • • • Α-Γ 49                      • • • Ίνγκλινγκ                       Γ Γ

 Τόπος διεξαγωγής 

Η διεξαγωγή των αγώνων ιστιοπλοΐας συνήθως δεν διεξάγεται στην πόλη των αγώνων αλλά σε κοντινή θαλάσσια περιοχή.

 Ολυμπιάδα  Τόπος διεξαγωγής 1896  Δεν έγιναν 1900  Χάβρη  Μεουλάν 1904  Δεν έγιναν 1908  Γλασκόβη, Φερθ οφ Κλάιντ Ράιντ 1912  Νίνασχαμν 1920  Οστάνδη 1924  Χάβρη  Μεουλάν 1928  Ζούιντερ Ζέε 1932  Λος Άντζελες (λιμάνι) 1936  Κίελο 1948  Τέρκι 1952  Ελσίνκι - Χάρμαγια, Λιουσκασάαρι 1956  Μελβούρνη – Πορτ Φιλίπ  1960  Νάπολι 1964  Ενοσίμα 1968  Ακαπούλκο 1972  Κίελο 1976   Κίνγκστον, Οντάριο 1980  Τάλιν 1984  Λονγκ Μπιτς, Καλιφόρνια 1988  Μπουσάν 1992  Βαρκελώνη 1996  Σαβάνα  Τζόρτζια  2000  Σίδνεϊ 2004  Αθήνα 2008  Κουινγκντάο 2012  Γουέιμουθ και Νησί Πόρτλαντ

 Ελληνικά μετάλλια 

Η Ελλάδα έχει παράδοση στην ιστιοπλοΐα στις Ολυμπιάδες. Ως το 2008 έχει κατακτήσει συνολικά επτά μετάλλια: τρία χρυσά, δύο ασημένια κι δύο χάλκινα.

  Χρυσά
 1960: Ντράγκον: Κωνσταντίνος Β΄ της Ελλάδας, Οδυσσέας Εσκιτζόγλου, Γεώργιος Ζαΐμης
 1996: Ιστιοσανίδα: Νίκος Κακλαμανάκης
 2004: 470 γυναικών: Σοφία Μπεκατώρου, Αιμιλία Τσουλφά

  Ασημένια
 1972: Φιν: Ηλίας Χατζηπαυλής
 2004: Ιστιοσανίδα: Νίκος Κακλαμανάκης

  Χάλκινα
 1980: Σόλινγκ: Τάσος Μπουντούρης, Αναστάσιος Γαβρίλης, Αριστείδης Ραπανάκης
 2008: Ίνγκλινγκ: Σοφία Μπεκατώρου, Σοφία Παπαδοπούλου, Βιργινία Κραβαριώτη

Κατηγορία:Αθλήματα στους Θερινούς Ολυμπιακούς Αγώνες
Ο